Winter dv wilt aber twingē
Winter dv wilt aber twingē·
blv̊mē vn̄ der vogel ſang·
die man hoꝛte ſvͤſſe erclingen·
in der ǒwe deſt niht lang·
nv iſt min hohgemvͤte krank·
doch wil ſich min froͤde ringen·
dvrh die nah der ich ie rang·

Selig wib ſvͤſſe vn̄ reine·
ſchoͤn vn̄ mīneklichen var·
owe dc ir min ſo kleine·
nement mit ſpilnden ǒgen war·
ich diend ie mit trúwen dar·
ſit ich úch mit trúwē meine·
lânt mich niht v̾derben gar·

Deutsche Philologie
Deutschland
13. Jahrhundert
Mittelhochdeutsch
Versdichtung
Codex Manesse